XXIV.
Slovenský
festival 
poézie

BENIAKOVE
CHYNORANY
2017

Súťažný poriadok

Poslanie festivalu:

	Slovenský festival poézie Beniakove Chynorany súťažnou formou prispieva k rozvoju slovenského umeleckého prednesu, poskytuje priestor vzájomnej konfrontácii výsledkov umeleckej tvorby recitátorov, objavuje mladé recitátorské talenty a systematickou prácou formou vzdelávacích seminárov a tvorivých dielní usmerňuje ich odborný rast. Popularizuje tvorbu významného slovenského básnika Valentína Beniaka a básnickú tvorbu autorov v európskom kontexte. Tvorivé kontakty s umeleckým prednesom v materinskom jazyku umožňuje tiež slovenským recitátorom žijúcim v zahraničí.

Hlavný organizátor:

Občianske združenie Beniakove Chynorany

Spoluorganizátori:

Obec Chynorany
Tribečské osvetové stredisko v Topoľčanoch
Regionálne kultúrne centrum v  Prievidzi
Malokarpatské osvetové stredisko v Modre
Stredoslovenské osvetové stredisko v Banskej Bystrici
Miestny odbor Matice slovenskej Košice III
Liptovské kultúrne stredisko v Liptovskom Mikuláši
Miestny odbor Matice slovenskej Chynorany

Podmienky súťaže:

1.	Festival je celoslovenský, otvorený aj pre Slovákov žijúcich v zahraničí.
2.	Súťaží sa v slovenskom jazyku, recitátor musí vedieť text naspamäť.
3.	Recitátor si do súťaže môže vybrať ľubovoľnú báseň z tvorby európskych autorov. 
4.	Odporúčaná dĺžka prednesu – max. 7 minút.
5.	Na všetkých stupňoch súťaže platí zásada, že recitátor vystúpi s textom, s ktorým nesúťažil v inej recitačnej súťaži.
6.	Súťažný text z prvého stupňa súťaže môže recitátor zmeniť len na základe odporúčania celoslovenskej výberovej poroty.
7.	Distribúciu prihlášok a súťažného poriadku zabezpečia príslušné regionálne osvetové strediská v spolupráci s miestnymi odbormi a domami Matice slovenskej, ktoré zároveň organizujú výber recitátorov v okresoch a prihlasujú ich do prvého stupňa súťaže.
8.	Ak sa recitátor v predchádzajúcom kalendárnom roku zúčastnil celoslovenského kola niektorej recitátorskej súťaže, môže začať súťaž na prvom stupni. Aj v takom prípade  podá prihlášku v príslušnom osvetovom stredisku.
9.	Spolu s prihláškou do súťaže recitátor odovzdá tri exempláre súťažného textu (s uvedením celého mena autora, prekladateľa a názvom textu).
     10.   Súťaž je dvojstupňová.

Prvý stupeň – výberové kolá:

Uskutočnia sa podľa možností v mesiaci november 2017
v Košiciach, Banskej Bystrici, Modre, Liptovskom Mikuláši a Topoľčanoch. Výberové kolá organizujú  príslušné regionálne osvetové strediská alebo MO MS ( Dom MS Košice, SOS Banská Bystrica, MOS Modra, LKS Liptovský Mikuláš a TOS Topoľčany). 
Ak sa výberové kolá neuskutočnia, navrhujú postup recitátorov do finále príslušné osvetové strediská.

Druhý stupeň – celoslovenské finále festivalu:
1. – 3. 12.  2017 v Chynoranoch.
O počte súťažiacich postupujúcich do finále rozhoduje celoslovenská výberová porota. Navrhne aj zaujímavé prednesy, ktoré môžu byť zaradené do sprievodného programu festivalu. 

Súťažné kategórie:

I.	kategória  -  recitátori od 14 do 16 rokov ( ročníky 2001 – 2003)
II.	kategória  -  recitátori od 17 – 19 rokov (ročníky 2000 – 1998)
III.	kategória  -  recitátori od 20 rokov (1997 - )

              Poznámka: Vekovou hranicou je 1. december 2017,  termín celoslovenského 
                                  kola súťaže.

Hodnotenie a ceny:

Súťažné vystúpenia na prvom stupni hodnotí celoslovenská výberová porota, ktorú menuje riaditeľ súťaže a riaditeľ osvetového strediska, ktoré organizuje výberové kolo. Porotu pre celoslovenské kolo menuje riaditeľ súťaže. Súčasťou súťaže je aj verejné hodnotenie a rozbor jednotlivých súťažných vystúpení členmi odborných porôt. Hodnotiacimi kritériami sú umelecká kvalita prednesu a jeho tvorivý prínos k ďalšiemu smerovaniu umeleckého prednesu na Slovensku. 

V celoslovenskom finále organizátori na návrh odbornej poroty udelia ocenenia za 1. – 3. miesto v každej vekovej kategórii.

Organizátori môžu udeliť ďalšie ceny:
                            
•	cena starostky obce Chynorany za najlepší prednes  básne Valentína Beniaka
•	cenu riaditeľa súťaže za objavnú dramaturgiu a invenčnú interpretáciu
•	cenu Andreja Zábredského za najlepší prednes slovenskej klasiky
•	ďalšie ceny na návrh odborných porôt

Cestovné, stravné, ubytovanie:

Výberové kolá: súťažiacim budú uhradené cestovné náklady v zmysle zákona. 
Celoslovenské kolo: súťažiacim bude okrem cestovných nákladov  zabezpečené ubytovanie a stravovanie v zmysle platných predpisov. 

Informácie o súťaži a festivale:

 Riaditeľ súťaže Mgr. Július Krajčík, Tribečské osvetové stredisko v Topoľčanoch, Stummerova 385/16, 955 01  Topoľčany, tel. / fax: +421 38 532 10 64, +421 38 762 98 12, +421 905 450 705, e-mail: toposveta@toposveta.sk

	Ján Podoba, Tribečské osvetové stredisko v Topoľčanoch, +421 38 762 98 16; 
e-mail: podoba@toposveta.sk

	Regionálne kultúrne centrum v Prievidzi, Záhradnícka 19, 971 01 Prievidza, 
            tel.: 046/512 18 10, mob,: 0901 918 820, e-mail: info@rkcpd.sk

Záväzná prihláška 

  XXIV. SLOVENSKÝ FESTIVAL POÉZIE BENIAKOVE CHYNORANY 2017

Meno a priezvisko: 	

Deň, mesiac a rok narodenia: 	

Adresa bydliska: 

Zamestnanie:	

Telefón ( bydlisko / zamestnanie): 
E - mail: 	

Názov súťažného textu: 

Autor:     
                                                         
Prekladateľ: 

Dĺžka prednesu: 	

Vyplnenú prihlášku zašlite príslušnému regionálnemu osvetovému stredisku (ROS)
Trenčianske osvetové stredisko, Mgr. Viera Slivová, K dolnej stanici 7282/20A,
911 01 Trenčín

..........................................				                          ......................................... 
     podpis recitátora						    	           potvrdenie TNOS